**(μια παράγραφος γύρω στις 70-80 λέξεις με τα βασικά στοιχεία του κειμένου)**

* Για να κάνουμε μια καλή περίληψη του κειμένου, πρέπει πρώτα να το ξέρουμε καλά και να το έχουμε κατανοήσει. Γι’ αυτό το διαβάζουμε και μια και δυο φορές!
* Κατά την ανάγνωση σημειώνουμε τα σημαντικά σημεία που πρέπει να αναφέρουμε οπωσδήποτε, κρατάμε σημειώσεις ή βασιζόμαστε στους πλαγιότιτλους.
* Φτιάχνουμε ένα προσχέδιο νοερά στο μυαλό μας, πριν ν’ αρχίσουμε να γράφουμε.
* Αρχίζουμε τη συγγραφή προσέχοντας:
1. Μπορούμε ν’ αρχίσουμε ως εξής: «το κείμενο/απόσπασμα… μας λέει/αναφέρει/αφηγείται …..» ή «ο συγγραφέας/ποιητής …»
2. Ξεκινώ απ’ το κεντρικό θέμα κι έπειτα διατυπώνω τις λεπτομέρειες.
3. Χρησιμοποιούμε το γ’ ενικό ή πληθυντικό πρόσωπο ανεξάρτητα από το πρόσωπο αφήγησης που επιλέγει ο συγγραφέας (αυτός/αυτοί ..).
4. Σε περίπτωση διαλόγου αποφεύγουμε να πέσουμε στην παγίδα «λέει ο ένας, λέει ο άλλος’, αλλά γενικά παρουσιάζουμε το θέμα του διαλόγου π.χ. «συζητάνε για…». Επίσης αποφεύγουμε τον ευθύ λόγο.
5. Γράφουμε με δικά μας λόγια και δεν αντιγράφουμε και συρράφουμε αυτούσια κομμάτια του κειμένου.
6. Δε βάζουμε δικά μας σχόλια ή σκέψεις ή ανάλυση. Σε άλλου τύπου ασκήσεις ζητούνται αυτά. Αντίθετα η παράθεση τέτοιων στοιχείων οδηγεί σε παραποίηση του κειμένου και παραπλάνηση του αναγνώστη.
7. Να υπάρχει ισόρροπη παρουσίαση όλων των μερών του κειμένου (συνήθως υπάρχει η τάση να αναπτύσσεται περισσότερο η αρχή και προς το τέλος να υπάρχει σύμπτυξη)
8. Να κάνουμε σωστή σύνδεση των νοημάτων (λ.χ. πρώτα, μετά, ύστερα κ.λ.π.)
9. Να μην ξεφεύγουμε απ’ τον αριθμό λέξεων που μας ζητούνται.
10. Η περίληψη είναι μια παράγραφος!

**ΠΡΟΣΟΧΗ**: Η τεχνική της περίληψης είναι σημαντική σε όλα τα θεωρητικά μαθήματα (Ν.Ε.Γλώσσα. Ν.Ε.Κείμενα, Οδύσσεια, Ιστορία κ.λ.π) και είναι θέμα προς εξέταση και στις Πανελλαδικές εξετάσεις!